Diari Oficial de la Generalitat Valenciana


Sumari del DOGV 1896, del 04-11-1992 (1992/826262)

ORDRE de 15 d'octubre de 1992, de la Conselleria de Cultura, Educació i Ciència, per la qual concedeix l'autorització definitiva amb classificació provisional com a homologat de Batxillerat al centre docent privat Sagrados Corazones, d'Alacant.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/15/(1)/dof/vci/html**

### Dades del document

Número de DOGV
:   1896

Data del DOGV
:   04-11-1992

Secció del DOGV
:   DISPOSICIONS GENERALS

Número del document
:   1992/826262


Data del document
:   15-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 15 d'octubre de 1992, de la Conselleria de Cultura, Educació i Ciencia, per la qual concedeix l'autorització definitiva amb classificació provisional com a homologat de batxillerat al centre docent privat Sagrados Corazones d'Alacant.  
Examinat l?expedient incoat a instància de José Ignacio Garrigós Gosálvez, com a representat de Cesaco, SL, entitat titular del centre docent privat Sagrados Corazones situat al camí de la Creu de Pedra, número 21, d'Alacant, amb número de codi 16835138, pel qual se sol·licita l'autorització definitiva de funcionament amb caràcter provisional com a centre de Batxillerat.  
Vist que l?expedient ha estat tramitat pel Servei Territorial de Cultura i Educació d'Alacant, el qual, a la vista dels informes favorables de la Unitat d'Inspecció Educativa, del Servei de Projectes i Construccions i de la Unitat Tècnica de Construccions, eleva proposta igualment favorable.  
Vistos la Llei Orgànica reguladora del Dret a l?Educació; el Reial Decret 1004/1991, de 14 de juny, pel qual s?estableixen els requisits mínims dels centres que imparteixen ensenyaments de règim general no universitaris; el Reial Decret 332/1992, de 3 d'abril, sobre autoritzacions de centres docents per a impartir ensenyaments de règim general no universitaris, i l?Ordre Ministerial, de 8 de maig de 1978, reguladora de la classificació de centres privats de Batxillerat.  
Atés que si bé el Reial Decret 1004/1991, de 3 d'abril, va derogar expressament l?Ordre Ministerial de 8 de maig de 1978, l?expedient va començar a tramitar-se quan estava en vigor la legislació aplicable aleshores.  
Atès que dels informes inclosos en l'expedient es desprèn que l'esmentat centre compleix els requisits necessaris per a impartir els ensenyaments de Batxillerat.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar definitivament per tres cursos acadèmics, amb classificació provisional i com a centre homologat de Batxillerat de 4 unitats i capacitat per a 160 llocs escolats, així com adscriure'l a l?IB Jaime II, el següent centre privat:  
Província: Alacant.  
Municipi: Alacant.  
Denominació: Sagrados Corazones.  
Domicili: camí de la Creu de Pedra, núm. 21.  
Titular: Cesaco, SL.  
Número de codi: 45257097.  
Segon El centre és obligat en compliment de la legislació vigent, a sol·licitar la reclassificació oportuna quan s'haja de modificar qualsevol de les dades que assenyala aquesta ordre. Així mateix haurà de sol·licitar l'autorització necessària per al cessament o interrupció de les activitats de l'esmentat centre, que en cas que es produesquen sense aquesta provocarà la revocació de l'autorització en tot allò que siga imputable al titular del centre.  
Si el centre no sol·licita la classificació definitiva en el termini establert, restarà sense cap classificació ni autorització de funcionament a partir del final del curs en què havia d'haver formulat la sol·licitud.  
Tercer  
Per a impartir el Curs d'Orientació Universitària serà preceptiva l'autorització administrativa corresponent que, si escau, haurà de ser formulada per la titularitat del centre.  
DISPOSICIO TRANSITORIA  
El centre haurà de substituir els ensenyaments a què es refereix aquesta ordre pels preceptius de la disposició addicional vuitena, apartat c), de la Llei Orgànica 1/1990, de 3 d'octubre, d'Ordenació General del Sistema Educatiu, en la forma i el termini especificats en el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
DISPOSICIO ADDICIONAL  
Aquesta ordre s'inscriurà en el Registre de Centres Docents de la Comunitat Valenciana.  
València, 15 d'octubre de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI